Turkmanistonda masjidlar va bozorlar yopildi

Turkmanistonda masjidlar, cherkovlar va bozorlar yopilgani aytilmoqda. 
Bundan tashqari turarjoylar yaqinlari, kirish yo`laklari(pod`ezdlar)ga tibbiyot niqoblarini taqib yurish va jamoat joylaridan uzoqlashishga chaqirilgan e`lonlar yopishtirib chiqilgan.
Tass xabariga ko`ra 16-23 iyulgacha poezdlar ham to`xtatildi. Bir necha kundan buyon ko`chalar dezinfeksiya qilinmoqda. Buning sababi havoda chang va g`uborlar ko`paygani bilan izohlanyapti.
Eslatib o`tamiz, Turkmaniston rasmiylari mamlakatda koronavirus yo`qligini rasman tasdiqlab kelishmoqda.